# Missió Internacional Africana de Suport a Mali

La Missió Internacional Africana de Suport a Mali (MIASM) (en anglès African-led International Support Mission to Mali, AFISMA) és una missió militar dirigida per la Comunitat Econòmica dels Estats de l'Àfrica Occidental (CEDEAO) per proporcionar assistència a un dels seus membres, Mali, on ha esclatat un conflicte al nord del país impulsat pels rebels tuaregs d'Azawad amb integristes islàmics. Aquesta missió ha estat autoritzada per la Resolució 2085 del Consell de Seguretat de les Nacions Unides, amb data 20 de desembre de 2012, que "autoritza el lideratge africà en el desplegament d'una missió de suport internacional a Mali per un període inicial d'un any".
La Resolució 2085 preveu que l'AFIMA ajudi a « reconstituir la capacitat de les forces armades malineses » per permetre a les autoritats de reprendre el control de les zones del nord del seu territori, tot preservant la població civil. L'AFISMA té coma objectiu donar suport l'exèrcit malinès a desallotjar els grups islamistes (AQMI, MUJAO, Ansar Dine) que han pres el control del Nord de Mali després de derrotar els rebels separatistes tuaregs del Moviment Nacional per l'Alliberament de l'Azawad.
L'AFISMA va ser substituïda per la Missió Multidimensional Integrada de les Nacions Unides per l'Estabilització a Mali (MINUSMA) a partir de l'1 de juliol de 2013

## Context

L'AFISMA va ser planificada inicialment per setembre de 2013, però una ofensiva gihadista inesperada que provocà la intervenció immediata francesa provocà un augment del desplegament de tropes de la CEDEAO de 3.300 aà 5.700 el 26 de gener, o entre 7.700 i 8.000 militars africans comptant les forces txadianes i de fora d'Àfrica Occidental. El comandant de l'AFISMA fou el general nigerí Shehu Abdulkadir.
A més de les forces de terra, la Forces Armades de Nigèria desplegaren dos Alpha Jet a l'Aeroport Internacional Diori Hamani de Niamey al Níger i enviant helicòpters Mi-35.

## Pressupost i finançament

El pressupost anual esmentat va ser avaluat per primera vegada a mitjan gener de 2013 entre 180 i 375 milions d'euros, a partir del 28 de gener de 2012 a 460 milions de dòlars nord-americans o 342 milions d'euros. La majoria dels països que participen en aquesta força no tenen els mitjans financers per satisfer les necessitats. Una conferència de donants va tenir lloc el 29 de gener de 2013 a Addis Abeba sota els auspicis de la Unió Africana, que va prometre 45 milions de dòlars. així com una reunió ministerial del grup de l'ajuda internacional i de seguiment sobre la situació a Mali el 5 de febrer de 2013 a Brussel·les per discutir principalment el finançament.

## Efectius

Les forces africanes, desplegades a partir del 17 de gener de 2013, i la força dels quals es va incrementar oficialment el 28 de gener de 2013 a 7.700 militars mentre que 1.900 van arribar a Mali en aquesta data, es compon de la següent manera:
Tropes promeses pels estats de l'Àfrica Occidental (el 22 de gener de 2013) :
| Txad | 2.400 (integrats el 10 de març de 2013) |
| Nigèria | 1.200 |
| Senegal | 500 |
| Níger | 500 |
| Togo | 500 |
| Burkina Faso | 500 |
| Benín | 650 |
| Costa d'Ivori | 500 (batalló logístic) |
| Guinea | 144 |
| Guinea Bissau | nc |
| Ghana | 120 |
| Libèria | una secció |
| Sierra Leone | una companyia de manteniment |
| AFISMA | 7.700 (el 25 de gener de 2013) |
Un contingent txadià de 550 homes el 24 de gener de 2013 i que era format per 2.400 homes el 13 de març de 2013 es va unir a l'operació, però no s'integra a AFISMA fins al març de 2013. El 28 de gener de 2013 es va anunciar el desplegament de forces armades de Burundi i Kenya que no són part de la Comunitat Econòmica dels Estats d'Àfrica Occidental.

## Història

El 10 de gener de 2013 la situació militar es deteriora ràpidament per a l'exèrcit malià. Els insurgents prenen la ciutat de Konna i es dirigeixen cap a Mopti, últim obstacle abans de la capital, Bamako. El president de Mali interí Dioncounda Traoré, crida immediatament al president francès, François Hollande, i li demana ajuda immediata. El president francès va decidir l'11 de gener a la tarda enviar l'exèrcit francès: és el començament de l'operació Serval. L'assistència logística de diverses nacions en els dies següents per recolzar aquesta missió i el desplegament de la missió de suport internacional a Mali són fetes per africans.
El 25 d'abril de 2013 és creat per la resolució 2100 del Consell de Seguretat de les Nacions Unides la Missió Multidimensional Integral de les Nacions Unides per l'Estabilització a Mali (MINUSMA) que es fa càrrec de l'AFISMA a partir de l'1 de juliol de 2013.

## Baixes

Durant la missió han mort 65 soldats: 34 txadians, 28 nigerians, 2 togolesos i 1 burkinabé.

## Referències

* ↑ Jeune Afrique : Mali : la Minusma prend le relais de la Misma
* ↑ Article 9 de la Resolució 2085 (20 desembre 2012)
* ↑ (anglès)Resolució 2085 del Consell de Seguretat de les Nacions Unides Arxivat 2013-05-02 a Wayback Machine.
* 1 2 «Le Conseil de sécurité de l'ONU autorise le déploiement d'une force internationale au Mali». Zone Militaire, 21 desembre 2012. Arxivat de l'original el 10 de març 2013. [Consulta: 17 gener 2013].
* ↑ «Mandat». minusma.unmissions.org, 2013. Arxivat de l'original el 11 de novembre 2014. [Consulta: 28 juny 2013].
* ↑ Agence France-Presse. «L'Afrique de l'Ouest veut déployer environ 6.000 de ses soldats au Mali», 26 gener 2013. Arxivat de l'original el 27 de gener 2013. [Consulta: 26 gener 2013].
* ↑ «L'UA débloque 50 millions de dollars pour le Mali». rfi.fr, 28 gener 2013. Arxivat de l'original el 28 de gener 2013. [Consulta: 29 gener 2013].
* ↑ Olivier Berger. «Mali : que valent les troupes africaines de la MISMA ?». La Voix du Nord, 21 gener 2013. Arxivat de l'original el 3 de març 2016. [Consulta: 26 gener 2013].
* 1 2 «Mali : une force africaine qui pose question». Arxivat de l'original el 2018-02-28. [Consulta: 27 febrer 2018].
* ↑ «Jeune Afrique». Arxivat de l'original el 2015-05-22. [Consulta: 27 febrer 2018].
* 1 2 3 «L'Orient du jour (Africains)». Arxivat de l'original el 2013-11-11. [Consulta: 27 febrer 2018].
* ↑ http://news.abidjan.net/h/449407.html Arxivat 2016-03-03 a Wayback Machine.
* 1 2 «Libération Le Tchad va envoyer 2 000 hommes au Mali : Renforts de la Cédéao». Arxivat de l'original el 2013-01-19. [Consulta: 27 febrer 2018].
* ↑ «Ellen Johnson-Sirleaf annonce l'envoi de troupes libériennes au Mali». Jeune Afrique, 21 gener 2012. Arxivat de l'original el 24 de gener 2013. [Consulta: 22 gener 2012].
* ↑ «Mali: la MISMA debute ses operations ce vendredi au Mali». Arxivat de l'original el 2016-03-03. [Consulta: 27 febrer 2018].
* ↑ «Les forces franco-maliennes entrent dans Tombouctou». Le Figaro, 28 gener 2013. Arxivat de l'original el 28 de gener 2013. [Consulta: 29 gener 2013].
* ↑ «Chad foreign minister warns against early Mali exit». Huffington Post, 07-03-2013 [Consulta: 21 març 2013]. Arxivat 13 de desembre 2013 a Wayback Machine.
* ↑ AFP. «War in Mali: the death of a fourth soldier Chad after the attack of Kidal». JEUNEAFRIQUE.COM, 13-04-2013. Arxivat de l'original el 11 de maig 2015. [Consulta: 17 novembre 2014].
* ↑ «Two Killed, Four Injured In Bomb Attacks On Mali-bound Nigerian Troops At Okene». Sahara Reporters. Arxivat de l'original el 13 de desembre 2013. [Consulta: 17 novembre 2014].
* ↑ «Guerre au Mali : Au moins 1 mort dans les rangs des Togolais». Arxivat de l'original el 2021-06-24. [Consulta: 27 febrer 2018].
* ↑ http://www.malijet.com/en-direct-du-front/67029-mali-mort-d-un-soldat-burkinabe-lors-de-l-atterrissage-d-un-heli.html Arxivat 2021-06-24 a Wayback Machine.